'અમેરિકામાં રેલવે શરૂ થયા બાદ તેનો ઘણો આર્થિક વિકાસ થયો હતો. જાપાને પણ બીજા વિશ્વયુદ્ધ બાદ ઘણી આકરી પરિસ્થિતિનો સામનો કર્યો છે, ગરીબીનો સામનો કર્યો છે. બુલેટ ટ્રેનની યોજના આવ્યા બાદ જાપાનના અર્થતંત્રમાં પણ ઘણો વિકાસ થયો છે. દેશના વિકાસમાં પરિવહન ક્ષેત્રનો ફાળો ઘણો મોટો છે. મુંબઇ-અમદાવાદ રૂટ પર નવી ઇકોનોમિક સિસ્ટમ વિકસિત થઇ રહી છે. એ વિસ્તાર એક સિંગલ ઇકોનોમિક ઝોનમાં પરિવર્તિત થનાર છે.'